Κάντιδο Μουατετέμα Ρίβας

Ο Κάντιδο Μουατετέμα Ρίβας (Cándido Muatetema Rivas, 20 Φεβρουαρίου 1960 - 16 Ιουνίου 2014) ήταν πολιτική προσωπικότητα από την Ισημερινή Γουινέα και πρωθυπουργός της χώρας από το 2001 ως το 2004.

 Σταδιοδρομία 
Ο Ρίβας γεννήθηκε στο χωριό Μπατέτε του νότιου Φερνάντο Πο (σημερινό Μπιόκο), κοντά στη Λούμπα."« Priorité à la lutte contre la pauvreté »", Jeuneafrique.com, 7-10-2002 . Υπήρξε γενικός θησαυροφύλακας του Κράτους από τον Νοέμβριο του 1991 ως τον Αύγουστο του 1993 και υπηρέτησε στην κυβέρνηση ως υφυπουργός Προεδρίας για τη Νεολαία και τον Αθλητισμό από τον Δεκέμβριο του 1993 ως τον Ιανουάριο του 1996. Ήταν επίσης συνιδρυτής του νεανικού τομέα στο Δημοκρατικό Κόμμα της Ισημερινής Γουινέας (PDGE) και ήταν γενικός συντονιστής του τομέα νεολαίας από το 1993 ως το 1995.CV at official website (accessed 9-7-2008). Αργότερα έγινε αναπληρωτής γενικός γραμματέας του PDGE.

Από τον Ιούνιο του 1996 ως τον Φεβρουάριο του 2001 ο Ρίβας ήταν δεύτερος γραμματέας της Αίθουσας των Αντιπροσώπων του Λαού (Κοινοβουλίου).

Διορίστηκε στην πρωθυπουργία από τον πρόεδρο Τεοδόρο Ομπιάνγκ Νγκέμα Μπασόνγκο στις 26 Φεβρουαρίου 2001 και διαδέχθηκε τον Άνχελ Σεραφίν Σερίτσε Ντούγκαν."New Prime Minister appointed in Equatorial Guinea", afrol News, 26-2-2001. Η κυβέρνησή του ορκίστηκε στις 27 Φεβρουαρίου και ο πρόεδρος Ομπιάνγκ τόνισε την ανάγκη να υπάρξει ενότητα και συνοχή."Equatorial Guinea president calls for "cohesion" in new government", AFP (nl.newsbank.com), 1-3-2001.

Ο Ρίβας και η κυβέρνησή του παραιτήθηκαν στις 11 Ιουνίου 2004 και διορίστηκε νέος πρωθυπουργός ο Μιγκέλ Άμπια Μπιτέο Μπορικό στις 14 Ιουνίου."Jun 2004 - EQUATORIAL GUINEA", Keesing's Record of World Events, Volume 50, June, 2004 Equatorial Guinea, Page 46047. Το κυβερνητικό του σχήμα αποτελείτο από 50 υπουργούς.
Από το 2005 ως το 2014 υπηρέτησε ως πρεσβευτής της χώρας του στη Γερμανία.
Απεβίωσε τον Ιούνιο του 2014.

Παραπομπές

Κατηγορία:Πρωθυπουργοί της Ισημερινής Γουινέας